AQShning Lesli shahrida (Kentukki shtati) ikki boshli zaharli ilon tug‘ildi va Frankfurtdagi yovvoyi tabiatni o‘rganish markaziga topshirildi, deb xabar bermoqda Northern Kentucky Tribune. Foto: Salato Wildlife Education Center Ilon yovvoyi tabiatda bir oy oldin dunyoga kelgan va endi uni Frankfurtda ko‘rish mumkin bo‘ladi. «Men har ikki yoki uch yilda yovvoyi tabiatda ikki boshli ilonlarni uchrataman, lekin bunday turdagi ilon men uchun birinchisi», - deya ma’lum qildi Kentukkidagi ilonlar bo‘yicha yetakchi mutaxassis Jon Makgregor. Mutaxassisning aniqlik kiritishicha, bu turdagi ikki boshli ilon yovvoyi tabiatda juda kam uchraydi, sababi mutatsiya tufayli uning umri juda qisqadir. Ammo bu ilonga omad kulib boqdi - uning har ikki boshi ichak trakti bilan bog‘langan va juda yaxshi shakllangan.